AARHUS: Der manglede fem afrikanske atleter ved starterne under søndagens VM Cross i Aarhus.

Atleterne fra Eritrea forsvandt torsdag fra deres hotelværelser, og de dukkede ikke op til konkurrencerne på og omkring Moesgaard Museum.

De fem har alle visum, der gælder, så længe VM Cross varer.

- Vi har ingen nye oplysninger om atleterne. Men på mandag er deres visum udløbet, og derefter overgives sagen til politiets udlændingeafdeling. Herefter kører sagen efter afdelingens procedurer i forhold til personer uden lovligt ophold i landet, forklarer vagthavende ved Østjyllands Politi.